ΠΕΡΙΕΧΟΜΕΝΑ
ΑΠΟΦΑΣΕΙΣ
Έγκριση της υπ’  αρ. 4/2024 απόφασης του Δημοτικού Συμβουλίου του Δήμου Κοζάνης (2/
15-01-2024 Συνεδρίαση) για τη λήψη μόνιμων μέτρων ρύθμισης της κυκλοφορίας αναφορικά με
χωροθέτηση δύο θέσεων στάθμευσης οχημάτων
ΑμεΑ επί της δεξιάς πλευράς της οδού Μελίνας
Μερκούρη, στην πόλη της Κοζάνης της Δ.Ε. Κοζάνης, σύμφωνα με το άρθρο 52 παρ. 1 του ΚΟΚ.
Έγκριση υπερωριακής απογευματινής, κατά τις
Κυριακές και εξαιρέσιμες εργασίας για το μόνιμο,
το με σχέση εργασίας Ιδιωτικού Δικαίου Αορίστου
Χρόνου και το με σχέση εργασίας Ιδιωτικού Δικαίου Ορισμένου Χρόνου προσωπικό του Δήμου
Πωγωνίου για το έτος 2024.
Κατάταξη προσωπικού στον Δήμο Θέρμου,
σύμφωνα με τις διατάξεις του άρθρου 27 του
ν. 5056/2023.
ΑΠΟΦΑΣΕΙΣ
Αριθμ. οικ. 16631
(1)
Έγκριση της υπ’ αρ. 4/2024 απόφασης του Δημοτικού Συμβουλίου του Δήμου Κοζάνης (2/
15-01-2024 Συνεδρίαση) για τη λήψη μόνιμων μέτρων ρύθμισης της κυκλοφορίας αναφορικά με
χωροθέτηση δύο θέσεων στάθμευσης οχημάτων
ΑμεΑ επί της δεξιάς πλευράς της οδού Μελίνας
Μερκούρη, στην πόλη της Κοζάνης της Δ.Ε. Κοζάνης, σύμφωνα με το άρθρο 52 παρ. 1 του ΚΟΚ.
Ο ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΗΠΕΙΡΟΥ-ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
Α. Τις διατάξεις:
1. Του Κώδικα Οδικής Κυκλοφορίας (ν. 2696/1999,
Α’ 57) και ειδικότερα την παρ. 2 του άρθρου 10, το άρθρο 34 και το άρθρο 52 αυτού όπως αντικαταστάθηκε
με την παρ. 9 του άρθρου 48 του ν. 4313/2014 (Α’ 261),
2. του ν. 2503/1997 «Διοίκηση, οργάνωση στελέχωση
της Περιφέρειας, ρύθμιση θεμάτων για την Τοπική Αυτοδιοίκηση και άλλες διατάξεις» (Α’ 107) και ιδίως την παρ. 6
του άρθρου 6 αυτού,
3. του ν. 2647/1998 «Μεταβίβαση αρμοδιοτήτων στις
Περιφέρειες και την Αυτοδιοίκηση και άλλες διατάξεις»
(Α’ 107),
4. του Κώδικα Δήμων και Κοινοτήτων (ν. 3463/2006,
Α’ 114) και ιδίως την παρ. 2 του άρθρου 86, όπως τροποποιήθηκε με το άρθρο 36 του ν. 5013/2023 (Α’ 12),
5. του ν. 3852/2010 «Νέα αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87) και ειδικότερα τα άρθρα 6, 73 και
280 αυτού,
6. του ν. 4727/2020 (Α’ 184),
7. του ν. 4325/2015 «Εκδημοκρατισμός της Διοίκησης Καταπολέμηση Γραφειοκρατίας και Ηλεκτρονική Διακυ-
βέρνηση» (Α’ 47), άρθρο 28 και 28α, όπως αντικαταστάθηκαν με τα άρθρα 63 και 66 του ν. 4954/2022 (Α’ 136),
8. του ν. 4368/2016 «Μέτρα για την επιτάχυνση του
κυβερνητικού έργου και άλλες διατάξεις» (Α’ 21) και ιδίως
το άρθρο 24 αυτού,
9. την περ.  22 του άρθρου 119 του ν. 4622/2019 «Επιτελικό Κράτος: οργάνωση, λειτουργία και διαφάνεια της
Κυβέρνησης, των κυβερνητικών οργάνων και της κεντρικής δημόσιας διοίκησης» (Α’ 133),
10. του ν. 4954/2022 «Συμπληρωματικά μέτρα για την
εφαρμογή του Κανονισμού (ΕΕ) 2019/788 του Ευρωπαϊκού Κοινοβουλίου και του Συμβουλίου σχετικά με την
Ευρωπαϊκή Πρωτοβουλία Πολιτών και του Εκτελεστικού
Κανονισμού (ΕΕ) 2019/1799 της Επιτροπής για τη θέσπιση τεχνικών προδιαγραφών για τα επιμέρους επιγραμμι-
κά συστήματα συγκέντρωσης - Διατάξεις σχετικές με την
εκλογική διαδικασία και τον έλεγχο εσόδων και δαπανών
κομμάτων, συνασπισμών και υποψηφίων βουλευτών και
αιρετών - Λοιπές επείγουσες διατάξεις» (Α’ 136) και ειδικότερα τα άρθρα 63 έως 67 αυτού,
11. του π.δ. 141/2010 «Οργανισμός της Αποκεντρωμένης Διοίκησης Ηπείρου και Δυτικής Μακεδονίας» (Α’ 234),
12. της υπ’ αρ. 52907/28-12-2009 απόφασης του
Υπουργού Περιβάλλοντος, Ενέργειας και Κλιματικής
Αλλαγής «Ειδικές ρυθμίσεις για την εξυπηρέτηση ατόμων με αναπηρία σε κοινόχρηστους χώρους των οικι-
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
12 Απριλίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2225
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2225/12.04.2024
σμών που προορίζονται για την κυκλοφορία πεζών»
(Β’ 2621).
13. της υπό στοιχεία οικ. ΥΠΕΝ/ΔΜΕΑΑΠ/99709/796/
1-11-2021 απόφασης Υφυπουργού Περιβάλλοντος και
Ενέργειας «Τεχνικές Προδιαγραφές Μελέτης Προσβασιμότητας» (Β’ 5045),
14. της υπό στοιχεία οικ. ΥΠΕΝ/ΔΜΕΑΑΠ/110088/
887/21 απόφασης Υφυπουργού Περιβάλλοντος και Ενέργειας «Προδιαγραφές, όροι και τεχνικές οδηγίες για την
εκπόνηση "Σχεδίου Αστικής Προσβασιμότητας (ΣΑΠ)"»
(Β’ 5553),
15. της υπ’ αρ. 34019/25-5-2022 απόφασης του Υπουργού Εσωτερικών «Αυτοδίκαιη απαλλαγή του Βασίλειου
Μιχελάκη του Πολυκάρπου από τα καθήκοντα Συντονιστή της Αποκεντρωμένης Διοίκησης Ηπείρου-Δυτικής
Μακεδονίας και ορισμός ασκούντος καθήκοντα Συντονιστή της Αποκεντρωμένης Διοίκησης Ηπείρου-Δυτικής
Μακεδονίας» (Υ.Ο.Δ.Δ. 435),
16. της υπό στοιχεία οικ. ΥΠΕΝ/ΔΜΕΑΑΠ/124964/
1561/2022 απόφασης του Υπουργού Περιβάλλοντος
και Ενέργειας «Αντικατάσταση της υπ’ αρ.52907/2009
υπουργικής απόφασης “Ειδικές ρυθμίσεις για την εξυπηρέτηση ατόμων με αναπηρία σε κοινόχρηστους χώρους
των οικισμών που προορίζονται για την κυκλοφορία πεζών” (Β’ 2621)» (Β’ 6213),
17. της υπ’  αρ. 86779/19-12-2022 απόφασης του
Υπουργού Εσωτερικών «Διορισμός του Σεραφείμ Λιάπη του Γεωργίου, στη θέση του μετακλητού Γραμματέα
Αποκεντρωμένης Διοίκησης Ηπείρου-Δυτικής Μακεδονίας» (Υ.Ο.Δ.Δ. 1183),
18. της υπ’ αρ. οικ.35082/1652/5-06-2014 απόφασης
της Γενικής Γραμματέως Αποκεντρωμένης Διοίκησης
Ηπείρου  - Δυτ. Μακεδονίας «Άσκηση αρμοδιότητας
έγκρισης αποφάσεων των ΟΤΑ που αφορούν μέτρα
ρύθμισης οδικής κυκλοφορίας σύμφωνα με τα άρθρα
52 και 52Α του ν. 2696/1999 όπως τροποποιήθηκε και
ισχύει» (ΑΔΑ: ΒΝΛ5ΟΡ1Γ-ΓΟΤ),
19. της υπ’ αρ. οικ.19783/269/14-04-2015 απόφασης
του Γενικού Γραμματέα Αποκεντρωμένης Διοίκησης
Ηπείρου - Δυτ. Μακεδονίας «Τροποποίηση - Συμπλήρωση της υπ’ αρ. 35082/1652/05-06-2014 Απόφασης
Γενικής Γραμματέως περί άσκησης αρμοδιότητας έγκρισης αποφάσεων των ΟΤΑ που αφορούν μέτρα ρύθμισης
οδικής κυκλοφορίας σύμφωνα με τα άρθρα 52 και 52Α
του ν. 2696/1999 όπως τροποποιήθηκε και ισχύει» (ΑΔΑ:
6Ω7ΑΟΡ1Γ-ΤΟ2),
20. της υπ’ αρ. οικ.72443/29-5-2017 απόφασης Συντονιστή Αποκεντρωμένης Διοίκησης Ηπείρου - Δυτικής
Μακεδονίας «Ορισμός Αναπληρωτή Προϊσταμένου της
Γενικής Διεύθυνσης Χωροταξικής και Περιβαλλοντικής
Πολιτικής της Αποκεντρωμένης Διοίκησης Ηπείρου- Δυτικής Μακεδονίας» (ΑΔΑ: 6Μ5ΜΟΡ1Γ-Λ0Ο),
21. της υπ’  αρ. 12943/15-3-2023 απόφασης Γραμματέα Αποκεντρωμένης Διοίκησης Ηπείρου - Δυτικής
Μακεδονίας «Μεταβίβαση αρμοδιοτήτων και παροχή
εξουσιοδότησης υπογραφής διοικητικών πράξεων και
εγγράφων «Με εντολή Γραμματέα Αποκεντρωμένης Διοίκησης Ηπείρου - Δυτικής Μακεδονίας» στον Προϊστά-
μενο Γενικής Διεύθυνσης Χωροταξικής, Περιβαλλοντικής
και Αγροτικής Πολιτικής και στους Προϊσταμένους των
Υπηρεσιών της Γενικής Διεύθυνσης Χωροταξικής Περιβαλλοντικής και Αγροτικής Πολιτικής της Αποκεντρωμέ-
νης Διοίκησης Ηπείρου - Δυτικής Μακεδονίας» (Β’ 1772,
ΑΔΑ Ψ16ΜΟΡ1Γ-2ΡΖ),
22. της υπό στοιχεία ΔΜΕΟ/ε/οικ./720/13-11-1992
εγκυκλίου του τέως ΥΠΕΧΩΔΕ «Τεχνικές Οδηγίες Κατακόρυφης Σήμανσης τυπικού οδικού δικτύου» (Εγκ. 3/92),
23. της υπ’ αρ. 13612/3/24-3-2011 εγκυκλίου (Εγκ.
3/11) του τέως ΥΠΕΚΑ «Διευκρινήσεις για την εφαρμογή
των ρυθμίσεων της Αποφ-52907/28-12-09 σε κοινόχρηστους χώρους των οικισμών που προορίζονται για την
κυκλοφορία πεζών»,
24. της υπό στοιχεία ΔΟΥ/οικ/220/15-01-2015 εγκυκλίου του ΥΠΟΜΕΔΙ «Μέτρα ρύθμισης κυκλοφορίας για
την εκτέλεση έργων στο οδικό δίκτυο της χώρας-Εφαρμογή των διατάξεων του άρθρου 52 του ν. 2696/1999
(ΚΟΚ), όπως τροποποιήθηκε και ισχύει με το άρθρο 48
του ν. 4313/2014»
25. των Οδηγιών Σχεδιασμού για την Αυτόνομη Διακίνηση και Διαβίωση ΑΜΕΑ του ΥΠΕΧΩΔΕ «Σχεδιάζοντας
για όλους»,
26. του υπ’ αρ. 15109/13-5-2013 εγγράφου της Διευθυνσης Οργάνωσης και λειτουργίας ΟΤΑ του ΥΠ.ΕΣ.,
27. του υπό στοιχεία ΔΟΥ/1626/Φ-922/2-4-2015 εγγράφου της Διεύθυνσης Οδικών Υποδομών του Υπουρ-
γείου Οικονομίας, Υποδομών, Ναυτιλίας και Τουρισμού
«Διευκρινίσεις για τη λήψη των μέτρων ρύθμισης της
κυκλοφορίας»,
28. του υπό στοιχεία ΔΟΥ/277/Φ.252/26-03-2018
εγγράφου της Διεύθυνσης Οδικών Υποδομών (Δ13)
του Υπουργείου Υποδομών και Μεταφορών «Μέτρα
ρύθμισης κυκλοφορίας (Κώδικας Οδικής Κυκλοφορίας
ν.2629/1999 όπως έχει τροποποιηθεί και ισχύει)».
29. του υπό στοιχεία ΔΟΥ/οικ.6396/Φ.252/12-12-2019
εγγράφου της Διεύθυνσης Οδικών Υποδομών (Δ13) του
Υπουργείου Υποδομών και Μεταφορών «Παροχή οδηγιών σχετικά με αποφάσεις συλλογικών οργάνων των
Ο.Τ.Α. οι οποίες αφορούν παραχώρηση θέσεων στάθμευσης σε συγκρεκριμένη κατηγορία χρηστών του οδικού
δικτύου»,
30. του υπό στοιχεία ΔΟΥ/3360/Φ.252/30-7-2020 ΟΡΘΗ
ΕΠΑΝΑΛΗΨΗ εγγράφου της Διεύθυνσης Οδικών Υποδομών (Δ13) του Υπουργείου Υποδομών και Μεταφορών
«Διαδικασία έγκρισης μέτρων ρύθμισης της κυκλοφορίας,
σε ειδικές κατηγορίες χρηστών του οδικού δικτύου»,
31. του υπό στοιχεία 254193/Φ.262/21-9-2021 εγγράφου της Διεύθυνσης Οδικών Υποδομών (Δ13) του
Υπουργείου Υποδομών και Μεταφορών «Διευκρινίσεις
σχετικά με την έγκριση θέσεων στάθμευσης ΑμεΑ»,
32. του υπό στοιχεία οικ.ΥΠΕΝ/ΔΕΣΕΔΠ/45264/593/
6-5-2022 εγγράφου της Διεύθυνσης Εφαρμογής Σχεδιασμού και Ελέγχου Δομημένου Περιβάλλοντος του
Υπουργείου Περιβάλλοντος και Ενέργειας «Διαβίβαση
της γνωμοδότησης της Κεντρικής Επιτροπής Προσβασιμότητας σε σχετικό Αίτημα»,
33. του υπ’ αρ. οικ.33278/394/08-06-2015 εγγράφου
του προϊσταμένου της Γενικής Διεύθυνσης Χωροταξικής
και Περιβαλλοντικής Πολιτικής της Α.Δ.Η.- Δ.Μ. «Οδηγίες
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2225/12.04.2024
για τα απαιτούμενα δικαιολογητικά στοιχεία πληρότητας φακέλου της διαδικασίας έγκρισης κυκλοφοριακών
ρυθμίσεων σύμφωνα με το άρθρο 52 παρ. 1 και 3 του
ν. 2696/1999 «Κύρωση του Κώδικα Οδικής Κυκλοφορίας» (Α’ 57), όπως αντικαταστάθηκε με την παρ. 9 του
άρθρου 48. του ν. 4313/2014 (Α’ 261)»,
34. του υπ’ αρ. οικ.101181/23-8-2021 εγγράφου της
Διεύθυνσης Περιβάλλοντος και Χωρικού Σχεδιασμού
Δυτικής Μακεδονίας της Αποκεντρωμένης Διοίκησης
Ηπείρου - Δυτικής Μακεδονίας προς το Υπουργείο Υποδομών και Μεταφορών «Ζητούνται διευκρινίσεις σχετικά
με την έγκριση θέσεων στάθμευσης ΑμεΑ».
Β. 35. Το γεγονός ότι από την παρούσα απόφαση δεν προκαλείται δαπάνη σε βάρος του κρατικού προϋπολογισμού.
Γ. Τα στοιχεία του φακέλου:
1. Τα υπ’ αρ. 1936/23-1-2024 και υπ’ αρ. 30-1-2024
(υπ’ αρ. 4193/24-1-2024 και 5216/30-1-20224 ΠΕ.ΧΩ.ΣΧ.
Δυτ. Μακεδονίας) έγγραφα της Διεύθυνσης Διοικητικών
Υπηρεσιών του Δήμου Κοζάνης με συνημμένα.
2. Την υπ’ αρ. 4/2024 (ΑΔΑ: 66ΓΨΩΛΠ-4Ν1) ΟΡΘΗ ΕΠΑΝΑΛΗΨΗ απόφαση του Δημοτικού Συμβουλίου Δήμου
Κοζάνης αναφορικά με την έγκριση των προτεινόμενων
μόνιμων κυκλοφοριακών ρυθμίσεων του θέματος.
3. Τη θεωρημένη από τη Διεύθυνση Τεχνικών Υπηρεσιών του Δήμου Κοζάνης κυκλοφοριακή μελέτη (τεχνική
έκθεση και σχέδιο) για τις προτεινόμενες κυκλοφοριακές
ρυθμίσεις του θέματος.
4. Το υπ’ αρ. οικ.6977/8-2-2024 έγγραφο της Υπηρεσίας προς το Τμήμα Διοικητικού- Οικονομικού της Απο-
κεντρωμένης Διοίκησης Ηπείρου- Δυτ. Μακεδονίας για
διενέργεια του προβλεπόμενου ελέγχου νομιμότητας, ως
προς τα άρθρα 79 και 82 του ν. 3463/2006 και το άρθρο
73 του ν. 3852/2010.
5. Την υπ’ αρ. 7825/14-02-2024 (υπ’ αρ. 7906/14-2-2024
ΠΕ.ΧΩ.ΣΧ. Δυτ. Μακεδονίας) απάντηση του Τμήματος
Διοικητικού-Οικονομικού Ν. Κοζάνης της Αποκεντρωμένης Διοίκησης Ηπείρου- Δυτ. Μακεδονίας «Έλεγχος
νομιμότητας της υπ’ αρ. 4/2024 (ΑΔΑ: 66ΓΨΩΛΠ-4Ν1)
απόφασης σε ορθή επανάληψη του Δημοτικού Συμβουλίου Κοζάνης» και επειδή από τη συνημμένη θεωρημένη
μελέτη (Β3 σχετικό) της Διεύθυνσης Τεχνικών Υπηρεσιών
του Δήμου Κοζάνης προκύπτει ότι:
· το προτεινόμενο μέτρο ρύθμισης οδικής κυκλοφορίας για τη χωροθέτηση δύο θέσεων στάθμευσης οχη-
μάτων ΑμεΑ επί της δεξιάς πλευράς (κατά τη φορά της
κίνησης των οχημάτων από την οδό Κατίνας Παξινού
προς την οδό Κωνσταντίνου Καραμανλή) της οδού Μελίνας Μερκούρη στην πόλη της Κοζάνης, πλησίον του
προς αδειοδότηση Κέντρου Διημέρευσης Ημερήσιας
Φροντίδας (ΚΔΗΦ) ΑΜΕΑ, όπως αποτυπώνεται στο συνημμένο θεωρημένο από τη Διεύθυνση Τεχνικών Υπη-
ρεσιών του Δήμου Κοζάνης σχέδιο της κυκλοφοριακής
μελέτης, απαιτείται για την εξυπηρέτηση της μεταφοράς
των περιθαλπόμενων του αιτούντος Κέντρου,
· τηρούνται οι περιορισμοί στάσης και στάθμευσης
του άρθρου 34 του ΚΟΚ,
· έχουν ληφθεί υπόψη τα υφιστάμενα χαρακτηριστικά
της περιοχής (μορφολογικά, γεωμετρικά, κυκλοφοριακά),
· η προτεινόμενη διαμόρφωση δε διαφοροποιεί την υφιστάμενη λειτουργία της οδού, καθώς οι προτεινόμενες
θέσεις στάθμευσης οχημάτων ΑμεΑ θα χωροθετηθούν
στο χώρο θέσης ελεύθερης στάθμευσης, χωρίς να μεταβάλλονται τα χαρακτηριστικά του οδοστρώματος και
οι συνθήκες κυκλοφορίας των πεζών και των οχημάτων,
· αφορά αποκλειστικά σε κυκλοφοριακές ρυθμίσεις,
με την έννοια της χρήσης δημόσιου χώρου από συγκεκριμένη ειδική κατηγορία χρηστών, χωρίς να αποτελεί
τμήμα των μελετών (ανακατασκευή, ανάπλαση ΚΧ κ.λπ.)
που αναφέρονται στο άρθρο1 της 16) σχετ. απόφασης,
αποφασίζουμε:
Την έγκριση της υπ’ αρ. 4/2024 (ΑΔΑ: 66ΓΨΩΛΠ4Ν1 ΟΡΘΗ ΕΠΑΝΑΛΗΨΗ) απόφασης του Δημοτικού
Συμβουλίου του Δήμου Κοζάνης (2/15-01-2024 Συνεδρίαση) για την λήψη μόνιμων μέτρων ρύθμισης της
κυκλοφορίας αναφορικά με χωροθέτηση δύο θέσεων
στάθμευσης οχημάτων ΑμεΑ, (ΙΧ και Van) όπως αυτές
αποτυπώνονται στο συνημμένο σχέδιο επί της δεξιάς
πλευράς (κατά τη φορά της κίνησης των οχημάτων από
την οδό Κατίνας Παξινού προς την οδό Κωνσταντίνου
Καραμανλή) της οδού Μελίνας Μερκούρη, στην πόλη
της Κοζάνης της Δ.Ε. Κοζάνης, σύμφωνα με το άρθρο 52
παρ. 1 του ΚΟΚ.
Επισημαίνεται ότι η παραχώρηση των εν λόγω θέσεων στάθμευσης σε συγκεκριμένο φορέα χρήστη για την
εξυπηρέτηση των αναγκών αδειοδότησης και λειτουργίας του γίνεται με μέριμνα της αρμόδιας υπηρεσίας του
Δήμου, καθώς δεν αποτελεί κανονιστική ρύθμιση και ως
εκ τούτου δεν ρυθμίζεται από την παρούσα απόφαση.
Η εν λόγω έγκριση χορηγείται με τις παρακάτω προϋποθέσεις:
1. Η Υπηρεσία του Δήμου Κοζάνης, η οποία είναι υπεύθυνη για τη συντήρηση της προαναφερόμενης δημοτι-
κής οδού:
i. Θα λάβει μέριμνα ώστε να τοποθετηθεί η κατάλληλη
οριζόντια και κατακόρυφη σήμανση, καθώς και το Διεθνές Σύμβολο Πρόσβασης Αναπήρων, τόσο επίστυλη σε
εμφανές σημείο, όσο και επί του εδάφους.
ii. Έχει την ευθύνη για τη διαμόρφωση της θέσης
στάθμευσης ΑμεΑ σε συμμόρφωση με τα σχετ.Α.16 και
Α.25 και για την κατά το δυνατόν κατάλληλη σύνδεση
της στάθμης του χώρου στάθμευσης με το παρακείμενο πεζοδρόμιο με κεκλιμένο επίπεδο σύμφωνα με τις
ισχύουσες προδιαγραφές όπως επίσης και για την κατάλληλη διαμόρφωση (ράμπες, βυθίσεις πεζοδρομίων,
απουσία εμποδίων, πρόβλεψη χώρου για διέλευση του
ατόμου ανάμεσα από δυο σταθμευμένα, το ένα πίσω
από το άλλο, οχήματα). Σε περίπτωση που η προσαρμογή των προτεινόμενων θέσεων στάθμευσης δεν εί-
ναι δυνατή στην υφιστάμενη κατάσταση τηρουμένων
των προδιαγραφών και απαιτείται η τροποποίηση των
υφιστάμενων κυκλοφοριακών ρυθμίσεων της οδού (π.χ.
διαπλατύνσεις-προεκτάσεις πεζοδρομίων, κατάργηση
της στάθμευσης στην απέναντι πλευρά κ.λπ.) θα πρέπει
να υποβληθεί προς έγκριση νέα απόφαση με συνημμένη
την αντίστοιχη μελέτη.
iii. Θα λάβει μέριμνα ώστε να τηρούνται απαρέγκλιτα τα
όσα γράφονται στην Τεχνική Έκθεση Κυκλοφοριακών Ρυθμίσεων της Διεύθυνσης Τεχνικών Υπηρεσιών του Δήμου
Κοζάνης, βάσει της οποίας ελήφθη η εν λόγω απόφαση
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2225/12.04.2024
του Δημοτικού Συμβουλίου Κοζάνης, ιδιαίτερα όσο αφορά
τις διατάξεις του άρθρου 34 του ν. 2696/1999 (ΚΟΚ).
2. Τα μέτρα που λαμβάνονται με την παρούσα απόφαση θα ισχύουν από την υλοποίηση των απαραίτητων δια-
μορφώσεων για την ασφαλή χρήση των εν λόγω θέσεων
στάθμευσης από τους χρήστες ΑμεΑ και την τοποθέτηση
των οικείων πινακίδων σήμανσης και των διαγραμμίσεων στο οδόστρωμα και την κατάργηση των υφιστάμενων
που έρχονται σε αντίθεση με τη νέα σήμανση.
3. Οι τοποθετούμενες πινακίδες σήμανσης οδών
πρέπει να είναι κατασκευασμένες και τοποθετημένες
σύμφωνα με τις σχετικές προδιαγραφές του Υπουργείου
Περιβάλλοντος, Χωροταξίας και Δημοσίων Έργων.
4. Δε νομιμοποιούνται τυχόν παράνομες ενέργειες.
5. Παρακολουθείται η ακριβής εκτέλεση των όρων
που έχουν τεθεί με αυτή, από τις Αρχές προς τις οποίες
αποστέλλεται, στα πλαίσια των αρμοδιοτήτων τους.
Η παρούσα Απόφαση αποτελεί έγκριση της υπ’ αρ.
4/2024 απόφασης Δημοτικού Συμβουλίου του Δήμου
Κοζάνης σύμφωνα με το άρθρο 52 παρ. 1 του ΚΟΚ
και δεν απαλλάσσει το φορέα χρήστη ή τον αρμόδιο
Δήμο από την εξασφάλιση πρόσθετων εγκρίσεων ή
την εκτέλεση τεχνικών εργασιών (άρθρο 21, άρθρο
6 και άρθρο 10 της 16 σχετικής) που αφορούν στην
εξασφάλιση της απρόσκοπτης και ασφαλούς χρήσης
των εν λόγω θέσεων στάθμευσης από τους χρήστες
ΑμεΑ σε εφαρμογή της προαναφερόμενης απόφασης.
Ο Δήμος Κοζάνης, στον οποίο αποστέλλεται η παρούσα απόφαση, παρακαλείται για τις δικές του ενέργειες.
Η παρούσα απόφαση έχει εφαρμογή μετά την δημοσίευσή της στην Εφημερίδα της Κυβερνήσεως.
Κατά της παρούσας απόφασης επιτρέπεται, σύμφωνα με το τελευταίο εδάφιο της παρ. 2 του άρθρου 1 του
ν. 2503/1997, προσφυγή στον Υπουργό Υποδομών και
Μεταφορών μέσα σε αποκλειστική προθεσμία τριάντα
(30) ημερών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2225/12.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2225/12.04.2024
Η απόφαση αυτή να δημοσιευθεί στην Εφημερίδα της
Κυβερνήσεως.
Κοζάνη, 4 Απριλίου 2024
Με εντολή Γραμματέα
Αποκεντρωμένης Διοίκησης
Ο Αναπληρωτής Προϊστάμενος Γενικής
Διεύθυνσης Χωροταξικής,
Περιβαλλοντικής και Αγροτικής Πολιτικής
ΔΗΜΗΤΡΙΟΣ ΓΑΖΗΣ
Ι
Αριθμ. απόφ. 265
(2)
Έγκριση υπερωριακής απογευματινής, κατά τις
Κυριακές και εξαιρέσιμες εργασίας για το μόνιμο, το με σχέση εργασίας Ιδιωτικού Δικαίου Αο-
ρίστου Χρόνου και το με σχέση εργασίας Ιδιωτικού Δικαίου Ορισμένου Χρόνου προσωπικό του
Δήμου Πωγωνίου για το έτος 2024.
Ο ΔΗΜΑΡΧΟΣ ΠΩΓΩΝΙΟΥ
Έχοντας υπόψη:
1. Τις διατάξεις της παρ.  1 του άρθρου 58 του
ν. 3852/2010 «Νέα Αρχιτεκτονική της Αυτοδιοίκησης
και της Αποκεντρωμένης Διοίκησης Πρόγραμμα Καλλικράτης» (Α’ 87).
2. Τις διατάξεις των άρθρων 36, 48, 49 και 176 του Κώδικα Κατάστασης Δημοτικών και Κοινοτικών Υπαλλήλων
(ν. 3584/2007, Α’ 143).
3. Το άρθρο 79 του ν. 3463/2006 (Α’ 114).
4. Την υπ’ αρ. οικ.2/1015/05-01-2016 εγκύκλιο του Γενικού Λογιστηρίου του Κράτους.
5. Τις διατάξεις του ν. 344/1976 (Α’ 143).
6. Τα ΦΕΚ Β’ 4725/2019 και Β’ 4655/2023 με τα οποία
ανατίθενται καθήκοντα Ληξιάρχου σε έξι υπαλλήλους
του Δήμου Πωγωνίου.
7. Την υπ’ αρ. 266/05-04-2024 (ΑΔΑ: Ψ09ΔΩ1Ω-Υ7Θ) απόφαση του Δημάρχου Πωγωνίου περί ανάθεσης καθηκό-
ντων τήρησης και σύνταξης των πρακτικών του Δημοτικού
Συμβουλίου Πωγωνίου σε δημοτικό υπάλληλο για το 2024.
8. Τις υπ’ αρ. 16/2011, 56/2012 και 1/2021 αποφάσεις
του Δημάρχου Πωγωνίου περί τοποθέτησης Διευθυντών
και Προϊσταμένων στις οργανικές μονάδες του Δήμου
Πωγωνίου.
9. Τις αποφάσεις τοποθέτησης προσωπικού σε διευθύνσεις και τμήματα.
10. Την υπ’ αρ. 7588/13-2-2024 απόφαση της Αποκεντρωμένης Διοίκησης Ηπείρου - Δυτικής Μακεδονίας
με θέμα «Καθιέρωση κατ’ εξαίρεση από την εφαρμογή
της πενθήμερης εργασίας, λειτουργία κατά τις Κυριακές και εξαιρέσιμες ημέρες και 12ωρης λειτουργίας
των υπηρεσιών του Δήμου Πωγωνίου για το έτος
2024» (Β’ 1179).
11. Το γεγονός ότι εντός του έτους 2024 απαιτείται
το προσωπικό του Δήμου Πωγωνίου να απασχοληθεί
υπερωριακά και πέραν του κανονικού ωραρίου εργασίας
για την αντιμετώπιση εποχικών, έκτακτων ή επειγουσών
υπηρεσιακών αναγκών απογευματινές ώρες και τις Κυριακές και εξαιρέσιμες ημέρες.
12. Τις υπηρεσιακές ανάγκες που δημιουργούνται κατά
έτος ώστε να εργαστούν οι ληξίαρχοι και ο πρακτικογράφος του Δημοτικού Συμβουλίου πέραν του υποχρεωτι-
κού ωραρίου εργασίας.
13. Ότι η δαπάνη που θα προκύψει από την ως άνω
απασχόληση δεν θα υπερβαίνει τα ετήσια όρια για κάθε
υπάλληλο, που καθορίζονται με απόφαση του Υπουργού
Οικονομικών.
14. Ότι από την απόφαση αυτή θα προκύψει δαπάνη
που θα βαρύνει τους ΚΑ 10- 6012.001, (ποσό 2.000,00 €)
10-6012.004 (ποσό 7.000,00 €) και 10-6012.003 (ποσό
10.000,00) του Προϋπολογισμού του Δήμου Πωγωνίου οικονομικού έτους 2024, όπως προκύπτει από την
υπ’ αρ. πρωτ 635/29-01-2024 βεβαίωση πιστώσεων της
Διεύθυνσης Διοικητικών και Οικονομικών Υπηρεσιών.
15. Το άρθρο 20 του ν. 4354/2015 (Α’ 176), αποφασίζουμε:
1) Εγκρίνουμε την καθιέρωση εργασίας με αμοιβή
για την τήρηση των πρακτικών των συνεδριάσεων του
Δημοτικού Συμβουλίου του Δήμου για το έτος 2024 για
ένα (1) υπάλληλο ο οποίος πέραν από το υποχρεωτικό
ωράριο εργασίας του τηρεί τα πρακτικά συνεδριάσεων.
2) Εγκρίνουμε την καθιέρωση εργασίας με αμοιβή για
την εκτέλεση της υπηρεσίας του Ληξιαρχείου για το έτος
2024, για έξι (6) υπαλλήλους οι οποίοι πέραν από το υποχρεωτικό ωράριο εργασίας εκτελούν και την υπηρεσία
του Ληξιαρχείου.
3) Εγκρίνουμε την υπερωριακή εργασία για χρονικό
διάστημα έως 31/12/2024 με τις προϋποθέσεις που ορίζουν οι διατάξεις του άρθρου 20 του Κεφαλαίου Β του
ν. 4354/2015 (Α’ 176) για το μόνιμο, με σχέση εργασίας
Ιδιωτικού Δικαίου Αορίστου Χρόνου και με σχέση εργασίας Ιδιωτικού Δικαίου Ορισμένου Χρόνου (έως τη λήξη
της σύμβασής του) προσωπικό του Δήμου Πωγωνίου
και συγκεκριμένα σε 7 υπαλλήλους Κατηγορίας ΠΕ ,2
υπαλλήλους Κατηγορίας ΤΕ, 3 υπαλλήλους κατηγορίας ΔΕ 1 υπαλλήλους κατηγορίας ΥΕ. Οι ώρες της απα-
σχόλησης καθ’ υπέρβαση του υποχρεωτικού ωραρίου
ορίζονται ανά εξάμηνο, χωρίς να υπάρχει η δυνατότητα
αυξομείωσης μεταξύ των δύο εξαμήνων μέσα στο έτος,
για απογευματινή υπερωριακή εργασία μέχρι 120 ώρες
ανά υπάλληλο το εξάμηνο.
Ο αριθμός των ωρών της υπερωριακής απασχόλησης
θα βεβαιώνεται από τον Δήμαρχο.
Η ωριαία αμοιβή είναι ίση με εκείνη που καταβάλλεται
κάθε φορά στους δημοσίους υπαλλήλους όπως ορίζεται
στο άρθρο 20 του ν. 4354/2015.
Υπεύθυνοι για την παρακολούθηση και τον έλεγχο της
πραγματικής παροχής της υπερωριακής εργασίας, ορίζονται οι αρμόδιοι Προϊστάμενοι Διευθύνσεων ή Τμημάτων
του Δήμου.
Η απόφαση αυτή να αναρτηθεί στο διαδίκτυο, να
δημοσιευθεί στον πίνακα ανακοινώσεων του Δήμου
με αποδεικτικό τοιχοκόλλησης και στην Εφημερίδα της
Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Καλπάκι, 5 Απριλίου 2024
Ο Δήμαρχος
ΚΩΝΣΤΑΝΤΙΝΟΣ ΚΑΨΑΛΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2225/12.04.2024
Αριθμ. απόφ.128
(3)
Κατάταξη προσωπικού στον Δήμο Θέρμου,
σύμφωνα με τις διατάξεις του άρθρου 27 του
ν. 5056/2023.
Ο ΔΗΜΑΡΧΟΣ ΘΕΡΜΟΥ
Έχοντας υπόψη:
1. Τις διατάξεις των άρθρων 27 του ν. 5056/2023 «Αναμόρφωση του συστήματος διακυβέρνησης Οργανισμών
Τοπικής Αυτοδιοίκησης α’ και β’ βαθμού, κατάργηση νομικών προσώπων δημοσίου δικαίου δήμων, παρακο-
λούθηση επιδόσεων τοπικής αυτοδιοίκησης οικονομική
και διοικητική διαχείριση οργανισμών τοπικής αυτοδιοίκησης, ευζωία των ζώων συντροφιάς, κατασκευή και
αναβάθμιση λειτουργούντων χερσαίων συνοριακών
σταθμών και λοιπές διατάξεις του Υπουργείου Εσωτερικών» (Α’ 163).
2. Τις διατάξεις του άρθρου 58 του ν. 3852/2010 «Νέα
αρχιτεκτονική της Αυτοδιοίκησης και της Αποκεντρωμένης Διοίκησης-Πρόγραμμα Καλλικράτης» (Α’  87).
3. Την υπ’ αρ. 1176/4-1-2024 διαπιστωτική πράξη
του Γραμματέα της Αποκεντρωμένης Διοίκησης Πελοποννήσου, Δυτικής Ελλάδας και Ιονίου, με την οποία
διαπιστώνεται η κατάργηση του νομικού προσώπου
δημοσίου δικαίου με την επωνυμία «Οργανισμός Κοινωνικής Προστασίας Αλληλεγγύης και Παιδείας Δήμου
Θέρμου» (Β’ 105).
4. Τις διατάξεις του Οργανισμού Εσωτερικής Υπηρεσίας του Δήμου Θέρμου (ΦΕΚ Β’ 3130/2011 όπως τροπο-
ποιήθηκε με τα ΦΕΚ Β’ 567/2012 και Β’ 634/2019).
5. Την υπ’ αρ. 12/2024 (ΑΔΑ: ΨΜΣΙΩΡΑ-59Α) απόφαση
του Δημάρχου Θέρμου σχετικά με την οργάνωση και
λειτουργία του καταργούμενου Νομικού Προσώπου
Δημοσίου Δικαίου του Δήμου Θέρμου μέχρι την ενσωμάτωση αυτών στον Οργανισμό Εσωτερικής Υπη-
ρεσίας.
6. Την υπ’ αρ. 11/2023 πράξη Προέδρου αντιστοίχισης υφιστάμενων κλάδων και ειδικοτήτων του ΟΕΥ του
Ν.Π.Δ.Δ. «Οργανισμός Κοινωνικής Προστασίας Αλληλεγγύης και Παιδείας Δήμου Θέρμου» με τους οριζόμενους
στο π.δ. 85/2022 (Α’ 232) νέους κλάδους και ειδικότητες.
7. Το γεγονός ότι με την παρούσα δεν προκαλείται
επιπλέον δαπάνη σε βάρος του προϋπολογισμού του
Δήμου Θέρμου, αποφασίζουμε:
Την κατάταξη των κάτωθι υπαλλήλων στον Δήμο Θέρμου σε συνιστώμενες με τις διατάξεις της παρ. 2 περ. β
του άρθρου 27 του ν. 5056/2023 θέσεις της αντίστοιχης
κατηγορίας, κλάδου/ειδικότητας ως εξής:
1. ΟΡΓΑΝΙΚΕΣ ΘΕΣΕΙΣ
Α. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ
ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ
ΕΠΩΝΥΜΟ
ΤΖΩΡΤΖΟΠΟΥΛΟΥ
ΟΝΟΜΑ
ΒΑΣΙΛΙΚΗ
ΟΝΟΜΑ ΠΑΤΕΡΑ
ΔΗΜΗΤΡΙΟΣ
ΚΛΑΔΟΣ
ΤΕ ΠΑΙΔΑΓΩΓΩΝ
ΠΡΩΙΜΗΣ ΠΑΙΔΙΚΗΣ
ΗΛΙΚΙΑΣ
ΕΙΔΙΚΟΤΗΤΑ
ΤΕ ΠΑΙΔΑΓΩΓΩΝ
ΠΡΩΙΜΗΣ ΠΑΙΔΙΚΗΣ
ΗΛΙΚΙΑΣ
ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ
ΕΠΩΝΥΜΟ
ΧΕΙΛΑΚΗ
ΟΝΟΜΑ
ΜΑΡΙΑ
ΟΝΟΜΑ ΠΑΤΕΡΑ
ΑΝΔΡΕΑΣ
ΚΛΑΔΟΣ
ΔΕ ΒΟΗΘΩΝ
ΒΡΕΦΟΝΗΠΙΟΚΟΜΩΝ
ΕΙΔΙΚΟΤΗΤΑ
ΔΕ ΒΟΗΘΩΝ
ΒΡΕΦΟΝΗΠΙΟΚΟΜΩΝ
2. ΠΡΟΣΩΠΟΠΑΓΕΙΣ ΘΕΣΕΙΣ
Α. ΠΡΟΣΩΠΙΚΟ ΔΗΜΟΣΙΟΥ ΔΙΚΑΙΟΥ ΥΠΟΧΡΕΩΤΙΚΗΣ
ΕΚΠΑΙΔΕΥΣΗΣ
ΕΠΩΝΥΜΟ
ΤΡΙΑΝΤΑΦΥΛΛΟΥ
ΟΝΟΜΑ
ΙΩΑΝΝΑ
ΟΝΟΜΑ ΠΑΤΕΡΑ
ΓΕΩΡΓΙΟΣ
ΚΛΑΔΟΣ
ΥΕ ΠΡΟΣΩΠΙΚΟΥ
ΚΑΘΑΡΙΟΤΗΤΑΣ
ΕΣΩΤΕΡΙΚΩΝ ΧΩΡΩΝ
ΕΙΔΙΚΟΤΗΤΑ
ΥΕ ΠΡΟΣΩΠΙΚΟΥ
ΚΑΘΑΡΙΟΤΗΤΑΣ
ΕΣΩΤΕΡΙΚΩΝ ΧΩΡΩΝ
Όλες οι προαναφερόμενες οργανικές θέσεις συστήνονται επιπλέον των υφιστάμενων θέσεων του ΟΕΥ του
Δήμου Θέρμου.
Η ισχύς της παρούσας αρχίζει από 01/01/2024.
Η απόφαση αυτή να δημοσιευθεί στην Εφημερίδα της
Κυβερνήσεως.
Θέρμο, 3 Απριλίου 2024
Ο Δήμαρχος
ΣΠΥΡΙΔΩΝ ΚΩΝΣΤΑΝΤΑΡΑΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2225/12.04.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240202225.pdf | Tokens: 25892]